**LIETUVOS RESPUBLIKOS SVEIKATOS APSAUGOS MINISTRO**

**Į S A K Y M A S**

**DĖL VAISTŲ RECEPTŲ RAŠYMO IR VAISTŲ IŠDAVIMO (PARDAVIMO)**

2002 m. kovo 8 d. Nr. 112

Vilnius

Siekdamas gerinti vaistų receptų rašymo ir vaistų išdavimo (pardavimo) gyventojams tvarką:

1. Tvirtinu pridedamus:

1.1. Vaistų receptų rašymo ir vaistų išdavimo (pardavimo) gyventojams taisykles.

1.2. Receptų blankų formas.

1.3. Kompensuojamųjų vaistų paso titulinį puslapį.

1.4. Kompensacijos rūšis.

1.5. Receptuose vartotinas santrumpas.

1.6. Vaistų ir vaistinių medžiagų, kiekybiškai apskaitomų farmacijos ir sveikatos priežiūros įmonėse, įstaigose, sąrašą.

1.7. Signatūrų formas.

1.8. Receptų sunaikinimo tvarką.

2. Nuo 2002 m. birželio 1 d. laikau netekusiais galios:

2.1. Sveikatos apsaugos ministerijos 1997 m. birželio 19 d. įsakymą Nr. 348 „Dėl vaistų receptų rašymo ir vaistų išdavimo tvarkos vaistinėse“ (Žin.,1997, Nr. [60-1435](https://www.e-tar.lt/portal/lt/legalAct/TAR.A0443FCCAB48));

2.2. Sveikatos apsaugos ministerijos 1997 m. rugsėjo 23 d. įsakymą Nr. 506 „Dėl Lietuvos Respublikos sveikatos apsaugos ministerijos 1997 06 19 įsakymo Nr. 348 dalinio pakeitimo“ (Žin.,1997, Nr. [91-2295](https://www.e-tar.lt/portal/lt/legalAct/TAR.B59E8FE20F32));

2.3. Sveikatos apsaugos ministerijos 1997 m. gruodžio 11 d. įsakymą Nr. 673 „Dėl Sveikatos apsaugos ministerijos 1997 06 19 įsakymo Nr. 348 dalinio pakeitimo“ (Žin.,1997, Nr. [116-2973](https://www.e-tar.lt/portal/lt/legalAct/TAR.BE4DC3AB032C));

2.4. Sveikatos apsaugos ministerijos 1997 m. gruodžio 22 d. įsakymo Nr. 701 „Dėl SAM 1997 06 19 įsakymo Nr. 348 ir 1997 07 02 įsakymų Nr. 366, 367 dalinio pakeitimo“ (Žin.,1997, Nr. [119-3129](https://www.e-tar.lt/portal/lt/legalAct/TAR.E0E0F079E92B)) 1 punktą;

2.5. Sveikatos apsaugos ministerijos 1998 m. birželio 4 d. įsakymą Nr. 295 „Dėl LR sveikatos apsaugos ministerijos 1997 07 19 įsakymo Nr. 348 „Dėl vaistų receptų rašymo ir vaistų išdavimo tvarkos vaistinėse“ dalinio pakeitimo“ (Žin.,1998, Nr. [56-1569](https://www.e-tar.lt/portal/lt/legalAct/TAR.96B209F2D27B));

2.6. Sveikatos apsaugos ministerijos 1998 m. rugsėjo 11 d. įsakymą Nr. 509 „Dėl SAM 1997 06 19 įsakymo Nr. 348 dalinio pakeitimo ir papildymo“ (Žin.,1998, Nr. [81-2288](https://www.e-tar.lt/portal/lt/legalAct/TAR.923E2FA2E202));

2.7. sveikatos apsaugos ministro 1999 m. balandžio 29 d. įsakymą Nr. 198 „Dėl SAM 1997 06 19 įsakymo Nr. 348 „Dėl vaistų receptų rašymo ir vaistų išdavimo tvarkos vaistinėse“ dalinio pakeitimo“ (Žin.,1999, Nr. [39-1242](https://www.e-tar.lt/portal/lt/legalAct/TAR.07CF1E7CBB30));

2.8. sveikatos apsaugos ministro 1999 m. gruodžio 31 d. įsakymą Nr. 569 „Dėl Sveikatos apsaugos ministerijos 1997 06 19 įsakymo Nr. 348 „Dėl vaistų receptų rašymo ir vaistų išdavimo tvarkos vaistinėse“ dalinio pakeitimo“ (Žin.,2000, Nr. [4-109](https://www.e-tar.lt/portal/lt/legalAct/TAR.51B386BD3FBF));

2.9. sveikatos apsaugos ministro 2000 m. vasario 23 d. įsakymą Nr. 106 „Dėl Sveikatos apsaugos ministerijos 1997 06 19 įsakymo Nr. 348 „Dėl vaistų receptų rašymo ir vaistų išdavimo tvarkos vaistinėse“ dalinio pakeitimo“ (Žin.,2000, Nr. [18-447](https://www.e-tar.lt/portal/lt/legalAct/TAR.D4168528D875));

2.10. Sveikatos apsaugos ministerijos 1997 m. gruodžio 23 d. įsakymu Nr. 705 „Dėl narkotinių vaistų ir vaistinių medžiagų legalios apyvartos kontrolės“ (Žin.,1998, Nr. [3-65](https://www.e-tar.lt/portal/lt/legalAct/TAR.4401278A0BCE)) patvirtintų Narkotinių vaistų ir vaistinių medžiagų išrašymo sveikatos priežiūros įstaigose taisyklių 9 ir 10 punktus bei Narkotinių vaistų ir vaistinių medžiagų išdavimo vaistinėse taisyklių 4 punktą.

3. Leidžiu laikinai, kol baigsis senojo pavyzdžio 1 formos receptų blankų atsargos, vaistus išrašyti senojo pavyzdžio 1 formos receptų blankuose.

4. Leidžiu laikinai, kol baigsis senojo pavyzdžio 3 formos receptų blankų atsargos, bet ne ilgiau kaip iki 2002 m. birželio 1 d., kompensuojamuosius vaistus ir medicinos pagalbos priemones išrašyti senojo pavyzdžio 3 formos receptų blankuose, laikantis šio įsakymo 2 punkte nurodytais teisės aktais patvirtintų receptų rašymo bei vaistų išdavimo taisyklių.

5. Pavedu įsakymo vykdymą kontroliuoti viceministrui Eduardui Bartkevičiui.

Sveikatos

apsaugos Ministras Konstantinas Romualdas Dobrovolskis

PATVIRTINTA

Lietuvos Respublikos sveikatos

apsaugos ministro 2002 m. kovo 8 d.

įsakymu Nr. 112

**VAISTŲ RECEPTŲ RAŠYMO IR VAISTŲ IŠDAVIMO (PARDAVIMO) GYVENTOJAMS TAISYKLĖS**

**I. BENDROSIOS NUOSTATOS**

1. Šios taisyklės reglamentuoja:

1.1. vaistų receptų rašymo tvarką, receptų blankų formas, receptuose vartotinas santrumpas;

1.2. vaistų išdavimo (pardavimo), receptų saugojimo, išdavus vaistus, ir receptų sunaikinimo vaistinėje tvarką.

2. Taisyklės parengtos vadovaujantis Lietuvos Respublikos gydytojo medicinos praktikos, Farmacinės veiklos, Narkotinių ir psichotropinių medžiagų kontrolės įstatymais bei kitais teisės aktais.

3. Šios taisyklės nereglamentuoja paramos ir labdaros būdu gaunamų vaistų bei veterinarijos vaistų išrašymo ir išdavimo (pardavimo).

4. Taisyklėse vartojamos sąvokos:

4.1. **ekstemporalūs vaistai** – vaistinėje pagal gydytojų receptus pagaminti vaistai;

4.2. **gyvybiškai būtini vaistai –** pavieniams ligoniams gydyti būtini vaistai, išrašomi ir tiekiami sveikatos apsaugos ministro nustatyta tvarka;

4.3. **kompensuojamieji vaistai** – vaistai, kurių įsigijimo išlaidos arba jų dalis gyventojams kompensuojamos iš Privalomojo sveikatos draudimo fondo (toliau – PSDF) biudžeto ir kurie įrašyti į Kompensuojamųjų vaistų bazinių kainų kainyną;

4.4. **kompensuojamosios medicinos pagalbos priemonės** –medicinos pagalbos priemonės (toliau – MPP), įrašytos į sveikatos apsaugos ministro įsakymu patvirtintą Kompensuojamųjų medicinos pagalbos priemonių sąrašą (C sąrašą);

4.5. **narkotiniai vaistai** – vaistinės medžiagos ir jų preparatai, įrašyti į sveikatos apsaugos ministro įsakymu tvirtinamų Narkotinių ir psichotropinių medžiagų sąrašų II sąrašą (Narkotinės ir psichotropinės medžiagos, leidžiamos vartoti medicinos tikslams);

4.6. **narkotinių ir psichotropinių medžiagų I kategorijos pirmtakai (prekursoriai)** – į sveikatos apsaugos ministro įsakymu tvirtinamą Narkotinių ir psichotropinių medžiagų pirmtakų (prekursorių) sąrašą įrašytų I kategorijos narkotinių ir psichotropinių medžiagų pirmtakų (prekursorių) vaistinės medžiagos ir jų preparatai;

4.7. **nereceptiniai vaistai** – vaistai, įrašyti į Valstybinės vaistų kontrolės tarnybos prie Sveikatos apsaugos ministerijos (toliau – Valstybinė vaistų kontrolės tarnyba) viršininko patvirtintą Nereceptinių vaistų sąrašą ir parduodami vaistinėje be recepto;

4.8. **psichotropiniai vaistai** – vaistinės medžiagos ir jų preparatai, įrašyti į sveikatos apsaugos ministro įsakymu tvirtinamų Narkotinių ir psichotropinių medžiagų sąrašų III sąrašą (Psichotropinės medžiagos, leidžiamos vartoti medicinos tikslams);

4.9. **receptas** –nustatytos formos dokumentas, kurį išrašo gydytojas arba medicinos punktuose dirbantis bendruomenės slaugytojas,skirdamas vaistus ir/ar medicinos pagalbos priemones;

4.10. **kompensuojamųjų vaistų pasas** – iš 3 formos receptų sudarytas dokumentas, skirtas vaistams ir medicinos pagalbos priemonėms, kurių įsigijimo išlaidos arba jų dalis kompensuojamos iš PSDF biudžeto, išrašyti apdraustiesiems privalomuoju sveikatos draudimu (toliau – apdraustasis);

4.11. **vaistai** – Farmacinės veiklos įstatyme apibrėžta sąvoka, šiose taisyklėse apimanti tik žmonėms skirtus vaistus ir vaistines medžiagas;

4.12. **vaistinė** – visuomenės vaistinė ar jos filialas bei visuomenės gamybinė vaistinė ar jos filialas.

**II. RECEPTŲ RAŠYMAS**

**Bendrieji reikalavimai**

5. Receptai rašomi skiriant vaistus ligoniams, besigydantiems ambulatoriškai, dienos stacionare, taip pat kitais teisės aktų nustatytais atvejais.

6. Gydytojai gali išrašyti tik į Lietuvos valstybinį vaistų registrą įrašytų vaistų ar kitų vaistų teisės aktais leidžiamų vartoti sveikatos priežiūros tikslams.

7. Vaistams išrašyti naudojami šių formų receptų blankai:

7.1. vaistams (išskyrus narkotinius ir kompensuojamuosius) – 1 formos blankas;

7.2. narkotiniams vaistams – 2 formos specialusis receptų blankas;

7.3. kompensuojamiesiems vaistams ir medicinos pagalbos priemonėms – 3 formos blankas. Jį sudaro du tuo pačiu eilės numeriu pažymėti receptų blankai, kurių antrasis spausdinamas ant savaiminio kopijavimo popieriaus. Minėtiems vaistams ir MPP išrašyti išimties atveju gali būti naudojamas 3 formos (išimties atvejams) seno pavyzdžio blankas. Tokį receptą gydytojas išrašo tuomet, kai apdraustasis neturi kompensuojamųjų vaistų paso, o vaisto neskyrimas gali sukelti grėsmę gyvybei.

8. Recepto 2 ir 3 formos blankai bei kompensuojamųjų vaistų pasas yra griežtos apskaitos dokumentai.

9. 1 ir 2 formos recepto viršuje turi būti nurodytas asmens sveikatos priežiūros įstaigos (toliau – ASPĮ) pavadinimas, kodas, adresas, telefonas ar faksas.

10. Gydytojai privalo patys užpildyti 1 ir 2 formos receptusmėlynu rašalu arba mėlynu tušinuku, įskaitomai ir tiksliai pildyti visas skiltis: pažymėti (pabraukti) vaikui (iki 16 metų) ar suaugusiajam skiriamas vaistas, nurodyti ligonio vardą, pavardę, gimimo metus (amžių), adresą arba ambulatorinės kortelės numerį, recepto išrašymo datą, telefono numerį (kuriuo galima susisiekti su receptą išrašiusiu gydytoju); pasirašyti ir patvirtinti receptą asmeniniu spaudu.

11. Receptas rašomas lietuvių kalba, išskyrus gydytojo kreipimąsi į farmacijos specialistą dėl vaisto gamybos ir išdavimo, kuris rašomas lotyniškai.

12. Įrašus recepte taisyti draudžiama.

13. Recepto dalyje – gydytojo kreipimesi (Rp.) – turi būti tiksliai nurodyta, vaisto forma, vaisto pavadinimas, stiprumas, dozuočių skaičius, taip pat vartojimo būdas, vienkartė dozė, vartojimo dažnumas, vartojimo laikas pagal šiuos reikalavimus:

13.1. vaisto formos turi būti nurodomos sveikatos apsaugos ministro patvirtintomis santrumpomis: tab., sol., ung. ir t. t.;

13.2. vaistų pavadinimai: gatavų vaistų nurodomi prekiniai pavadinimai. Ekstemporalių vaistų sudedamosios dalys rašomos lotynų kalba, pirmiausia nurodant pagrindinę vaistinę medžiagą, pvz., narkotinę, po to kitas. Vaistų pavadinimų trumpinti negalima;

13.3. vaisto stiprumas (vaistinės medžiagos kiekis) nurodomas: masės vienetais (gramais (g), miligramais (mg), mikrogramais (mcg)), tūrio vienetais (mililitrais (ml)), masės/tūrio vienetais (gramais/mililitre (g/ml)) ir veikimo vienetais;

13.4. dozuočių (vaisto vienetų) skaičius skiriamas atsižvelgiant į gydymo kursą, originalios pakuotės dydį ir šiomis taisyklėmis leidžiamą išrašyti kiekį;

13.5. vienkartinė dozė – vienu kartu vartojamas vaisto kiekis (pvz., po 1/2 tabletės, po 15 lašų, po 1 ampulę), vienkartinė dozė bei kiti nurodymai (13.6-13.8 punktuose) dėl vaisto vartojimo rašomi lietuvių kalba;

13.6. vartojimo būdas nurodomas tiksliai: gerti, tepti, švirkšti į raumenis ir t. t. Nepakanka nurodyti „išviršiniai“, „injekciniai“, „vartojimas žinomas“;

13.7. nurodomas vartojimo dažnumas: kiek kartų per dieną, kas kiek valandų ir t. t.;

13.8. nurodomas vartojimo laikas: prieš valgį, valgio metu, po valgio, prieš miegą ir t. t.

14. Jei ligoniui skubiai reikalingi ekstemporalūs vaistai, recepto blanko viršuje, dešiniajame kampe, gydytojas nurodo „cito“ (skubiai) arba „statim“ (nedelsiant).

15. Draudžiama gydytojams pasirašyti bei tvirtinti asmeniniais spaudais neužpildytus receptų blankus.

16. Viename recepto blanke galima išrašyti:

16.1. vieną narkotinį ar psichotropinį vaistą, taip pat vieną ekstemporalų vaistą, kurio sudėtyje yra narkotinių ar psichotropinių vaistinių medžiagų;

16.2. gryno etanolio ar etanolio, kaip ekstemporalaus vaisto sudedamosios dalies, ne daugiau kaip 100 ml nepriklausomai nuo jo koncentracijos;

16.3. vieną kompensuojamąjį vaistą ar vieną kompensuojamąją medicinos pagalbos priemonę;

16.4. kitų vaistų (1 formos recepto blanke) – ne daugiau kaip du.

17. Prireikus 1 formos recepto blanke gali būti išrašomi ir nereceptiniai vaistai.

18. Apie vaistų paskyrimą gydytojas privalo pažymėti ligonio ambulatorinėje kortelėje, o išrašydamas narkotinių ir kompensuojamųjų vaistų turi nurodyti recepto seriją bei numerį.

19. Homeopatiniai preparatai išrašomi 1 formos receptų blankuose, pažymint „Homeopatinis preparatas“. Homeopatinio preparato pavadinimas rašomas lotynų kalba vardininko linksniu, todėl kreipinys „Rp.“ nerašomas.Viename recepto blanke galima išrašyti kelis homeopatinius vaistus.

20. Receptai, kuriuose išrašomi gyvybiškai būtini vaistai, turi būti patvirtinti ASPĮ vadovo parašu ir pažymėti „Gyvybiškai būtinas vaistas“.

21.Ligoniams, sergantiems lėtinėmis ligomis, gydytojas gali išrašyti vaistų ilgesniam gydymo kursui, nurodydamas vaistų išdavimo periodiškumą (išduoti kas savaitę, kas mėnesį ir t. t.). Recepte būtina pažymėti „Ilgalaikiam gydymui“ ir patvirtinti parašu bei asmeniniu spaudu. Tokie receptai galioja iki 180 dienų ir suteikia ligoniui teisę pakartotinai įsigyti vaistų pagal tą patį receptą.

22. Receptuose su nuoroda „Ilgalaikiam gydymui“ draudžiama išrašyti:

22.1. vaistų, įrašytų į Vaistų ir vaistinių medžiagų, kiekybiškai apskaitomų farmacijos įmonėse, įstaigose ir ASPĮ, sąrašą;

22.2. ekstemporalių vaistų, kurių sudėtyje yra vaistinių medžiagų, įrašytų į Vaistų ir vaistinių medžiagų, kiekybiškai apskaitomų farmacijos įmonėse, įstaigose ir ASPĮ, sąrašą;

22.3. psichotropinių vaistų;

22.4. narkotinių ir psichotropinių medžiagų I kategorijos pirmtakų (prekursorių);

22.5. kompensuojamųjų vaistų ir medicinos pagalbos priemonių.

23. Draudžiama ambulatoriškai besigydantiems ligoniams išrašyti vaistų inhaliacinei ar intraveninei narkozei: dietileterio, etomidato, halotano, izoflurano, ketamino, metoheksitalio, natrio oksibutirato, propofolio, sevoflurano, tiopentalio.

24. Gydytojų išrašyti receptai galioja:

24.1. narkotinių vaistų – 5 dienas, įskaitant recepto išrašymo dieną;

24.2. kompensuojamųjų vaistų ir medicinos pagalbos priemonių **–** 10 dienų, įskaitant recepto įsigaliojimo dieną;

24.3. su žyma „Ilgalaikiam gydymui“– 180 dienų, įskaitant recepto išrašymo dieną;

24.4. kitų vaistų – 30 dienų, įskaitant recepto išrašymo dieną.

25. Gydytojai asmeniškai atsako už išrašytus ir parašu bei asmeniniu spaudu patvirtintus receptus.

26. Receptas negalioja, jei jis išrašytas nesilaikant šių taisyklių, jei išrašytos tarpusavyje nesuderinamos vaistinės medžiagos, jei pasibaigęs jo galiojimo terminas.

**Papildomi narkotinių ir psichotropinių vaistų išrašymo reikalavimai**

27. Narkotiniai vaistai – gryni ir mišiniuose – išrašomi 2 formos specialiajame recepto blanke, tiksliai užpildant visas skiltis. Išrašydamas kompensuojamuosius narkotinius vaistus, gydytojas nustatyta tvarka užpildo ir 3 formos recepto blanką.

28. Specialiųjų (2 formos) receptų blankai saugomi ir apskaitomi Sveikatos apsaugos ministerijos nustatyta tvarka.

29. Receptuose narkotinių vaistų dozuočių skaičius turi būti rašomas žodžiais.

30. Pramoninės gamybos vaistai, kurių sudėtyje yra kodeino ar jų druskų mišiniuose su kitomis nenarkotinėmis vaistinėmis medžiagomis, išrašomi 1 formos recepto blankuose.

31. Vienam ligoniui vienu kartu leidžiamas išrašyti narkotinių ir psichotropinių medžiagų kiekis turi neviršyti:

|  |  |  |
| --- | --- | --- |
| Vaisto ar vaistinės medžiagos pavadinimas | Mato vnt. | Kiekis |
| Dihidrokodeinas | g | 3 |
| Kodeinas | g | 3 |
| Kodeinas mišiniuose su nenarkotinėmis vaistinėmis medžiagomis | tabl. | 30 |
| Morfinas | g | 2 |
| Petidinas | g | 1 |
| Psichotropiniai vaistai: |  |  |
| barbitūrinės rūgšties dariniai | amp., tabl. | 20 |
| benzodiazepinai (raminamieji,  | amp. | 30 |
| anksiolitikai) | tabl. | 60 |

32.Jei kitais būdais negalima numalšinti skausmo, narkotinių ir psichotropinių medžiagų išrašymo normas, nurodytas 31 punkto lentelėje, leidžiama viršyti 3 kartus, pažymint recepte „Ypatingas paskyrimas“ ir patvirtinant papildomai gydytojo parašu bei asmeniniu spaudu.

33. Negalima išrašyti narkotinių vaistų ilgesniam kaip 7 dienų gydymo kursui, išskyrus narkotinių vaistų transdermines terapines sistemas (TTS), kurių leidžiama išrašyti iki 30 dienų gydymo kursui.

34. Ligoniams, sergantiems lėtinėmis ligomis, grynų psichotropinių vaistų (migdomųjų, trankviliantų) ir jų mišinių su kitomis vaistinėmis medžiagomis galima išrašyti 30 dienų gydymo kursui. Recepte būtina pažymėti „Specialus paskyrimas“ ir patvirtinti receptą gydytojo parašu bei asmeniniu spaudu.

35. Psichotropinių vaistų negalima išrašyti ilgalaikiam gydymui, kaip numatyta šių taisyklių 22 punkte.

**Papildomi kompensuojamųjų vaistų ir medicinos pagalbos priemonių išrašymo reikalavimai**

36. Kompensuojamųjų vaistų paso išdavimą organizuoja teritorinės ligonių kasos (toliau – TLK) Valstybinės ligonių kasos nustatyta tvarka.

37. TLK atsako už tai, kad vienam pacientui nebūtų išduoti keli kompensuojamųjų vaistų pasai.

38. Keičiant kompensuojamųjų vaistų pasą apdraustasis grąžina senąjį vaistų pasą bei moka 3 Lt.

39. Jei apdraustasis negrąžina senojo kompensuojamųjų vaistų paso, naujasis vaistų pasas gali būti išduodamas tik apdraustajam sumokėjus 50 Lt.

40. Už kompensuojamųjų vaistų pasų keitimą surinktos lėšos apskaitomos VLK nustatyta tvarka.

41. Keičiant kompensuojamųjų vaistų pasą, naujai išduoto paso pirmame lape turi būti įrašoma informacija apie anksčiau išduotus vaistus (vaisto pavadinimas, stiprumas, dozuotė, vartojimo būdas ir gydymo kurso pabaigos data), kurių gydymo kursai vaistų paso keitimo metu dar nėra pasibaigę.

42. TLK gydytojui ekspertui patikrinus grąžintą kompensuojamųjų vaistų pasą ir nustačius, kad dėl gydytojo, farmacijos specialisto ar apdraustojo kaltės buvo padaryta žala PSDF biudžetui, ši žala išieškoma teisės aktų nustatyta tvarka.

43. Kompensuojamųjų vaistų paso titulinis lapas pildomas jį išduodant: nurodomas apdraustojo vardas ir pavardė (didžiosiomis raidėmis), apdraustojo asmens kodas (jei nėra asmens kodo, nurodoma gimimo data, asmens dokumento tipas, dokumento išdavimo vieta, serija ir numeris), apdraustojo deklaruojama gyvenamoji vieta, savivaldybės kodas, ASPĮ, kurioje įregistruotas asmuo, pavadinimas ir kodas bei įregistravimo prie ASPĮ data, taip pat nurodoma vaistų paso išdavimo data bei jį išdavusios įstaigos pavadinimas (spaudas).

44. Gydytojai, išrašydami vaistus ir MPP, vadovaujasi Lietuvos Respublikos įstatymais, Vyriausybės nutarimais ir kitais teisės aktais, nustatančiais vaistų ir MPP kompensavimo tvarką.

45. Gydytojas gali išrašyti receptus vaistams ir MPP, kurių išlaidos arba jų dalis ambulatorinio gydymo metu kompensuojamos iš PSDF biudžeto lėšų, tik ambulatoriškai ar dienos stacionare gydomam apdraustajam.

46. Gydytojui draudžiama išrašyti receptus kompensuojamiesiems vaistams ir MPP, jei kartu su kompensuojamųjų vaistų pasu nepateikiamas ir apdraustojo, kuriam išduotas kompensuojamųjų vaistų pasas, asmens dokumentas su nuotrauka, išskyrus atvejus, kai kompensuojamųjų vaistų ir MPP išrašoma vaikams. Išrašant kompensuojamųjų vaistų receptus vaikams, turi būti pateikiamas vaiko gimimo liudijimas. PSDF biudžeto išlaidos, susijusios su šio punkto reikalavimų nesilaikymu, vertinamos kaip PSDF biudžetui padaryta žala, kuri išskaičiuojama iš minėtų reikalavimų nesilaikiusios gydymo įstaigos.

47. Teisę išrašyti 3 formos receptus, esančius kompensuojamųjų vaistų pase, turi tik gydytojas, dirbantis ASPĮ, pasirašiusioje su TLK sutarties priedą dėl kompensuojamųjų vaistų ir MPP receptų išrašymo.

48. Kompensacijos rūšies kodą gydytojas pažymi recepte, įrašydamas atitinkamą skaičių. Jei apdraustajam suteikiama lengvata, ambulatorinėje kortelėje nurodomas lengvatą patvirtinančio dokumento pavadinimas ir numeris.

49. Kompensuojamieji vaistai ir MPP išrašomi 3 formos recepto blankuose. Gydytojai privalo patys rašyti 3 formos receptus įskaitomai tušinuku ir tiksliai užpildyti visas skiltis: 1 punkte nurodyti kompensacijos rūšies kodą, 2 punkte – gydytojo specialybės kodą, 3 punkte – ligos kodą pagal TLK-10, 4 punkte – asmens ambulatorinio gydymo apskaitos kortelės (AAGA) numerį ar išvykusio iš stacionaro asmens statistinės kortelės (ISAS) numerį, 5 punkte – recepto galiojimo pradžią bei jo galiojimo pabaigą (atsižvelgiant į 24 punkte nurodytus reikalavimus), 6 punkte – ASPĮ pavadinimą ir kodą arba spaudą (ASPĮ spaudu turi būti patvirtinti abu tuo pačiu numeriu pažymėti receptų blankai), 7 punkte – recepto išrašymo datą, 8 punkte – Sveikatos apsaugos ministerijos nustatytą gydytojo numerį, 9 punkte gydytojas pasirašo receptą ir jį patvirtina asmeniniu spaudu (spaudu bei parašu turi būti patvirtinti abu tuo pačiu numeriu pažymėti receptų blankai) bei nurodo telefono numerį (kuriuo galima susisiekti su receptą išrašiusiu gydytoju).

50. Įrašus kompensuojamųjų vaistų paso 3 formos receptuose taisyti draudžiama.

51. Sugadinti 3 formos receptų blankai lieka kompensuojamųjų vaistų pase (sugadintas receptas turi būti perbrauktas ir patvirtintas gydytojo parašu ir spaudu).

52. Viename 3 formos recepte galima išrašyti tik vieną kompensuojamąjį vaistą ar vieną MPP.

53. Draudžiama tą patį kompensuojamąjį vaistą bendriniu pavadinimu ar MPP iš karto išrašyti keliuose 3 formos receptuose, išskyrus teisės aktais numatytus atvejus.

54. Išrašydamas kompensuojamųjų narkotinių vaistų, gydytojas nustatyta tvarka turi užpildyti 2 ir 3 formos receptų blankus.

55. Kompensuojamieji vaistai rašomi prekiniais pavadinimais.

56. Receptuose kompensuojamųjų vaistų dozuočių ir MPP kiekis nurodomas skaičiais, o skliausteliuose šis kiekis turi būti rašomas žodžiais.

57. Kompensuojamųjų vaistų ir MPP vienu kartu galima išrašyti gydymo kursui, trunkančiam iki vieno mėnesio, ūmių ligų atvejais – iki 7 dienų. Iki 3 mėnesių laikotarpiui vaistų išrašoma tik ligoniams, sergantiems lėtinėmis ligomis; vaistų, skiriamų šiems ligoniams pirmą kartą, galima išrašyti iki 1 mėnesio trukmės gydymo kursui. Vėliau, įsitikinus, kad vaistai veiksmingi, jų galima skirti gydymo kursui, trunkančiam iki 3 mėnesių. Išrašydamas kompensuojamųjų vaistų gydytojas taip pat turi atsižvelgti į dozuočių originalioje pakuotėje skaičių, nurodytą Kompensuojamųjų vaistų bazinių kainų kainyne, išskyrus kitus teisės aktais numatytus atvejus.

58. Prieš pildydamas 3 formos receptą, gydytojas pagal įrašus apdraustojo kompensuojamųjų vaistų pase ir asmens sveikatos istorijoje (ambulatorinėje kortelėje) privalo patikrinti, kokių vaistų buvo išduota (išrašyta) anksčiau. Gydytojas, išrašydamas tos pačios farmakoterapinės grupės kompensuojamųjų vaistų ligoniams, kuriems tų vaistų buvo išduota anksčiau, o gydymo kursas dar nesibaigė, turi nurodyti recepto įsigaliojimo pradžią. Receptas gali įsigalioti ne anksčiau kaip likus 2 dienoms iki prieš tai paskirto gydymo kurso pabaigos. Laikotarpis nuo recepto išrašymo datos iki jo įsigaliojimo pradžios negali būti ilgesnis nei 2 savaitės. PSDF biudžeto išlaidos, susijusios su šio punkto reikalavimų nesilaikymu, vertinamos kaip PSDF biudžetui padaryta žala, kuri išskaičiuojama iš minėtų reikalavimų nesilaikiusios ASPĮ.

59. Apie kompensuojamųjų vaistų ir MPP skyrimą turi būti pažymėta asmens sveikatos istorijoje (ambulatorinėje kortelėje), nurodant išrašyto vaisto pavadinimą, stiprumą, dozuotę, kiekį, vartojimo dažnumą, gydymo kurso trukmę, 3 formos recepto blanko seriją ir numerį bei recepto galiojimo pradžią.

60. Gydytojas, apdraustojo kompensuojamųjų vaistų pase pastebėjęs taisymų arba kitų su vaistų išrašymu ir išdavimu susijusių pažeidimų, privalo nedelsdamas apie tai informuoti TLK.

61. Kompensuojamiesiems vaistams ir MPP išrašyti receptai galioja apdraustąjį asmenį aptarnaujančios TLK teritorijoje arba TLK, kurioje yra ASPĮ, išrašiusi receptą, teritorijoje.

62. Išrašydamas kompensuojamųjų vaistų, gydytojas turi informuoti apdraustąjį apie jų kainas ir nustatytas priemokas.

63. Jei apdraustasis neturi kompensuojamųjų vaistų paso, tačiau kompensuojamasis vaistas jam būtinas, t. y. neskyrus vaisto gali kilti grėsmė gyvybei, naudojamas 3 formos (išimties atvejams) receptas. Kompensuojamųjų vaistų 3 formos (išimties atvejams) recepto blanke vienu kartu galima išrašyti gydymo kursui, trunkančiam iki 7 dienų. Šio recepto išrašymas turi būti suderintas su TLK.

64. Gydytojas 3 formos recepto blanke (išimties atvejams) turi pildyti 1**–**10 punktus bei tvirtinti receptą ASPĮ antspaudu. Per 3 darbo dienas gydytojas turi pateikti TLK apdraustojo (ar jį globojančio asmens) paaiškinimą bei savo paaiškinimą, kodėl buvo išrašytas 3 formos (išimties atvejams) receptas. Apdraustojo (ar jį globojančio asmens) paaiškinime turi būti nurodyta apdraustojo vardas, pavardė, asmens kodas, adresas, telefonas bei priežastis, dėl kurios buvo išrašytas 3 formos (išimties atvejams) receptas. Gydytojo paaiškinime turi būti nurodytas apdraustojo vardas, pavardė, asmens kodas, adresas, vaisto pavadinimas, stiprumas, dozuotė, kiekis, vartojimo dažnumas, gydymo kurso trukmė, 3 formos recepto blanko serija ir numeris, receptą išrašiusio gydytojo specialybės kodas, asmens ambulatorinio gydymo apskaitos kortelės numeris ar išvykusio iš stacionaro asmens statistinės kortelės numeris, gydytojo vardas, pavardė, ASPĮ pavadinimas ir priežastis, dėl kurios buvo išrašytas 3 formos (išimties atvejams) receptas.

**III. VAISTŲ IŠDAVIMAS (PARDAVIMAS) VAISTINĖSE**

**Bendrieji reikalavimai**

65. Vaistų vaistinėje turi teisę išduoti (parduoti) tik farmacijos specialistas.

66. Vaistinėje turi būti pigiausių to paties bendrinio pavadinimo vaistų, esančių didmeninės prekybos rinkoje.

67. Receptiniai vaistai išduodami (parduodami) tik pagal gydytojo receptus.

68. Nereceptiniai vaistai parduodami be recepto. Vienu kartu nereceptinių vaistų galima parduoti ne ilgesniam kaip 1 mėnesio gydymo kursui.

69. Vaikams iki 10metų vaistai neišduodami (neparduodami).

70. Vaikams iki 16 metų draudžiama išduoti (parduoti) vaistų, kuriais piktnaudžiaujant gali išsivystyti priklausomybė ar toksikomanija: narkotinių ir psichotropinių vaistų, narkotinių ir psichotropinių medžiagų pirmtakų (prekursorių), etanolio ir jo tirpalų, klonidino, tramadolio, antidepresantų, antihistamininių vaistų. Farmacijos specialistas turi teisę paprašyti, kad receptą pateikęs asmuo parodytų asmens dokumentą.

71. Ligoniams pagal vieną receptą gryno etanolio ar kaip ekstemporalaus vaisto sudedamosios dalies leidžiama išduoti ne daugiau kaip 100 ml, nepriklausomai nuo koncentracijos.

72. Jeigu recepte išrašyto vaisto dozuočių kiekis neatitinka originalios gamintojo pakuotės, ją leidžiama išardyti taip, kad ant vaistinėje paliekamos ir išduodamos pakuotės dalies būtų gamintojo žymos: vaisto pavadinimas, stiprumas, gamybos serija, gamintojas, tinkamumo vartoti terminas.

73. Jei vykdant 72 punkto reikalavimus neįmanoma išardyti pakuotės taip, kad būtų išduotas tikslus išrašytas vaisto dozuočių kiekis, leidžiama išduoti panašų, bet ne mažesnį, nei nurodyta recepte, vaistų kiekį.

74. Parduodant vaistus pagal 1 formos receptų blankus:

74.1. jei vaistinėje nėra recepte nurodyto prekinio pavadinimo vaisto, farmacijos specialistas, ligoniui sutikus, turi teisę išduoti to paties bendrinio pavadinimo vaistą kitu prekiniu pavadinimu, nekeisdamas vaisto formos, stiprumo, dozuočių skaičiaus;

74.2. jei vaistinėje nėra recepte nurodyto stiprumo vaisto, farmacijos specialistas, ligoniui sutikus, turi teisę išduoti to paties bendrinio pavadinimo kito stiprumo vaistą, nekeisdamas vaisto formos bei vartojimo dažnumo. Išduodamas vaistinės medžiagos kiekis turi atitikti išrašytą vaistinės medžiagos kiekį;

74.3. farmacijos specialistas, keisdamas išrašyto vaisto prekinį pavadinimą,stiprumą ar dozuočių kiekį, recepte turi nurodyti faktiškai išduoto vaisto prekinį pavadinimą, stiprumą bei dozuočių kiekį.

75.Jei asmens kreipimosi metu vaistinėje nėra reikiamo vaisto (esančio didmeninės prekybos rinkoje), jam sutikus, receptas užregistruojamas vaistinėje ir vaistai pristatomi: miestuose – ne vėliau kaip per 2, rajonų centruose – per 3, miesteliuose ir kaimuose – per 4 dienas. Užregistravus vaistą vaistinėje, ant recepto pažymima, kad vaistas užsakytas, bei nurodoma užsakymo data.

76. Jei pateikiamas receptas su žyma „Gyvybiškai būtinas vaistas“, vaistinė turi užregistruoti vaistą ir nedelsiant užsakyti jį vienoje iš vaistų platinimo įmonių, turinčių teisę tiekti gyvybiškai būtinus vaistus pavieniams ligoniams gydyti.

77.Išduodant vaistų, ant recepto nurodomos vaistų kainos, kitoje recepto pusėje dedamas spaudas „Vaistai išduoti ……….. vaistinėje“, nurodomas vaistinės (jos filialo) pavadinimas, vaistų išdavimo data, vaistą išdavusio farmacijos specialisto vardas, pavardė ir parašas.

78. Išduodant vaistų, asmeniui turi būti suteikiama būtinoji informacija apie vaisto vartojimą bei sveikatos apsaugos ministro nustatyta tvarka pateikiamas informacinis lapelis lietuvių kalba.

79. Išdavus vaistus, negrąžinami ir vaistinėje paliekami šių vaistų receptai:

79.1. įrašytų į Vaistų ir vaistinių medžiagų, kiekybiškai apskaitomų farmacijos įmonėse, įstaigose ir ASPĮ, sąrašą;

79.2. ekstemporalių vaistų, kurių sudėtyje yra vaistinių medžiagų, įrašytų į Vaistų ir vaistinių medžiagų, kiekybiškai apskaitomų farmacijos įmonėse, įstaigose ir ASPĮ, sąrašą;

79.3. kompensuojamųjų vaistų ir medicinos pagalbos priemonių;

79.4. psichotropinių vaistų;

79.5. narkotinių ir psichotropinių medžiagų I kategorijos pirmtakų (prekursorių);

79.6. antibiotikų;

79.7. dimedrolio (difenhidramino).

80. Išduodant (parduodant) ekstemporalių vaistų, kurių receptai paliekami vaistinėje, ligoniui išrašoma signatūra.

81. Išdavus (pardavus) vaistų pagal receptą su žyma „Ilgalaikiam gydymui“, receptas grąžinamas asmeniui, o kitoje recepto pusėje spaudu pažymimas vaistinės pavadinimas, išduoto (parduoto) vaisto kiekis, išdavimo (pardavimo) data, išdavusiojo pavardė, vardas ir parašas. Vaistus pakartotinai galima išduoti (parduoti) ne dažniau, negu nurodyta recepte, ir jeigu nepasibaigęs recepto galiojimo laikas.

82. Jei kyla neaiškumų dėl recepte išrašyto vaisto pavadinimo, stiprumo, vaistų suderinamumo ir kt., farmacijos specialistas privalo juos išsiaiškinti su receptą išrašiusiu gydytoju. Nepavykus išsiaiškinti, farmacijos specialistas sprendžia, ar išduoti vaistų.

83. Vaistai pirminės sveikatos priežiūros įstaigose (medicinos punktuose), per kurias Sveikatos apsaugos ministerijos nustatyta tvarka kaimų gyventojai aprūpinami vaistais, išduodami vadovaujantis šiomis taisyklėmis; išdavus vaistų, kitoje recepto pusėje dedamas spaudas „Vaistai išduoti …………vaistinėje per ………. medicinos punktą“. Nurodoma vaistinės, parduodančios vaistus per medicinos punktą, ir medicinos punkto pavadinimai, vaistų išdavimo data, vaistą išdavusio sveikatos priežiūros specialisto ir už kaimo gyventojų aprūpinimą atsakingo farmacijos specialisto vardas ir pavardė bei jų parašai. Receptai paliekami pirminės sveikatos priežiūros įstaigoje ir perduodami vaistinei, aprūpinančiai gyventojus per šią įstaigą.

84. Pasibaigus recepto galiojimo laikui vaistai neišduodami (neparduodami).

85. Receptai vaistinėje saugomi:

85.1. 5 metus – išrašyti 3 formos blankuose, pagal kuriuos išduoti kompensuojamieji vaistai ir medicinos pagalbos priemonės;

85.2. 3 metus – išrašyti 2 formos blankuose, pagal kuriuos išduoti narkotiniai vaistai ir vaistai, kurių sudėtyje yra narkotinių vaistinių medžiagų (išskyrus 1formos blankus, kuriuose išrašyti pramoninės gamybos vaistai,kurių sudėtyje yra kodeinoar etilmorfino);

85.3. 1 metus – išrašyti 1 formos blankuose, pagal kuriuos išduoti: vaistai, įrašyti į Vaistų ir vaistinių medžiagų, kiekybiškai apskaitomų farmacijos įmonėse, įstaigose ir ASPĮ, sąrašą; ekstemporalūsvaistai, kurių sudėtyje yra vaistinių medžiagų, įrašytų į Vaistų ir vaistinių medžiagų, kiekybiškai apskaitomų farmacijos ir sveikatos priežiūros įstaigose, įmonėse, sąrašą (išskyrus narkotinių vaistų ir vaistų, kurių sudėtyje yra narkotinių vaistinių medžiagų); psichotropiniai vaistai; narkotinių ir psichotropiniųmedžiagų I kategorijos pirmtakai (prekursoriai); gyvybiškai būtini vaistai;

85.4. 1 mėnesį – išrašyti 1 formos blankuose, pagal kuriuos išduota dimedrolio, antibiotikų, vaistų, išduotų per pirmines sveikatos priežiūros įstaigas (medicinos punktus), nereglamentuoti kitomis šio punkto nuostatomis.

86. Receptų saugojimo vaistinėje laikas skaičiuojamas, neskaitant einamojo mėnesio, einamųjų metų. Pasibaigus saugojimo terminui, receptai sunaikinami sveikatos apsaugos ministro nustatyta Receptų sunaikinimo tvarka.

87. Vaistai, išskyrus naikintinus, iš gyventojų atgal į vaistinę nepriimami ir kitais vaistais nekeičiami. Naikintinivaistai surenkami kitų teisės aktų nustatyta tvarka.

88. Vaistinės periodiškai informuoja gydytojus ir sveikatos priežiūros įstaigų vadovus apie neteisingai ar neįskaitomai išrašytus bei netaisyklingai įformintus receptus.

**Papildomi narkotinių ir psichotropinių vaistų išdavimo reikalavimai**

89. Narkotinių ir psichotropinių vaistų, kurių išrašymo normos nurodytos šių taisyklių II skyriuje, galima išduoti ne daugiau, negu leidžiama išrašyti vienam ligoniui vienu kartu.

90. Draudžiama išduoti (parduoti) narkotinių vaistų pagal kitų miestų ir apskričių sveikatos priežiūros įstaigų gydytojų išrašytus receptus.

91. Narkotiniai vaistai vaistinėse išduodami vadovaujantis šiomis ir Sveikatos apsaugos ministerijos įsakymu patvirtintomis Narkotinių vaistų ir vaistinių medžiagų išdavimo vaistinėse taisyklėmis.

**Papildomi kompensuojamųjų vaistų ir medicinos pagalbos priemonių išdavimo reikalavimai**

92. Išduodamas kompensuojamųjų vaistų ir MPP, farmacijos specialistas turi informuoti apdraustąjį apie vaistų kainas ir nustatytas priemokas.

93. Draudžiama išduoti kompensuojamųjų vaistų ir MPP, jei kartu su kompensuojamųjų vaistų pasu nepateikiamas apdraustojo, kuriam išduotas šis kompensuojamųjų vaistų pasas, asmens dokumentas su nuotrauka. Išduodant kompensuojamųjų vaistų, skirtų vaikams, turi būti pateiktas vaiko gimimo liudijimas. PSDF biudžeto išlaidos, susijusios su šio punkto reikalavimų nesilaikymu, vertinamos kaip PSDF biudžetui padaryta žala, kuri išskaičiuojama iš minėtų reikalavimų nesilaikiusios vaistinės.

94. TLK teikia vaistinėms informaciją apie negaliojančius kompensuojamųjų vaistų pasus sutartyje su vaistine numatytomis sąlygomis. Vaistinei išdavus vaistus ir MPP pagal negaliojantį kompensuojamųjų vaistų pasą, tai vertinama kaip žala PSDF biudžetui, kuri išskaičiuojama iš vaistinės, nesilaikiusios minėto reikalavimo.

95. Farmacijos specialistas gali išduoti kompensuojamųjų vaistų ir MPP tik pagal 3 formos receptus, išrašytus laikantis nustatytų reikalavimų.

96. Išduodant kompensuojamųjų vaistų turi būti užpildomi 3 formos recepto blanko 10–16 punktai: 10 punkte **–** nurodytas išduoto vaisto pavadinimas ir kiekis, 11 punkte – nurodyta data, iki kurios pakaks išduoto vaisto (t. y. nurodyta paskutinė diena, kai suvartojama visa paros dozė), 12 punkte – išduoto vaisto mažmeninė kaina, 13 punkte – paciento sumokėta kaina, 14 punkte – kompensuojama suma, 15 punkte – vaisto išdavimo data, 16 punkte nurodomas vaistinės spaudas, vaistus išdavusio asmens vardas, pavardė, parašas. Spaudu bei parašu turi būti patvirtinti abu tuo pačiu eilės numeriu pažymėti receptų blankai. Pirmasis recepto blankas paliekamas vaistinėje. Antrasis blankas neišplėšiamas, lieka vaistų pase,prie jo prisegamas kasos čekis. Jeiguvaistinėje vykdoma kompiuterizuota vaistų receptų apskaita, šie įrašai gali būti daromi kitoje recepto pusėje (įrašai turi būti ant abiejų tos pačios serijos ir tuo pačiu eilės numeriu pažymėtų receptų blankų; jei nėra tokios galimybės, įrašai blanke, kuris lieka kompensuojamųjų vaistų pase, įrašomi ranka; jei prie antrojo recepto prisegtame čekyje pateikiama informacija, kuri turi būti nurodyta 12–15 punktuose, šie punktai antrajame receptų blanke gali būti nepildomi).

97. Jei vaistinėje nėra recepte nurodyto stiprumo kompensuojamojo vaisto, farmacijos specialistas, ligoniui sutikus, turi teisę išduoti to paties prekinio pavadinimo kito stiprumo vaistą, nekeisdamas jo formos bei vartojimo dažnumo tik tuo atveju, jei faktiškai išduodamų vaisto dozuočių vaistinės medžiagos kiekis atitinka išrašytą vaistinės medžiagos kiekį ir išduoto vaisto kompensuojamoji suma ne didesnė už išrašyto vaisto kompensuojamąją sumą.

98. Farmacijos specialistas, ligoniui sutikus, turi teisę išduoti to paties bendrinio pavadinimo kompensuojamąjį vaistą kitu prekiniu pavadinimu, nekeisdamas jo formos bei vartojimo dažnumo tik tuo atveju, jei faktiškai išduodamų vaisto dozuočių vaistinės medžiagos kiekis atitinka išrašytą vaistinės medžiagos kiekį ir išduoto vaisto kompensuojamoji suma ne didesnė už išrašyto vaisto kompensuojamąją sumą.

99. Farmacijos specialistasrecepte turi nurodyti faktiškai išduoto vaisto prekinį pavadinimą, stiprumą bei dozuočių kiekį.

100. Išduodamas kompensuojamuosius vaistus pagal 3 formos receptus (išimties atvejams), farmacijos specialistas pildo recepto blanko 11–14 punktus.Šio recepto kopija, patvirtinta vaistinės spaudu ir įgalioto asmens parašu, bei sąskaita-faktūra, kurioje nurodytas asmens, gavusio vaistą, vardas, pavardė ir parašas, pateikiama TLK.

101. Farmacijos specialistas, pastebėjęs apdraustojo vaistų pase taisymus bei su vaistų išrašymu ir išdavimu susijusius pažeidimus, privalo nedelsdamas informuoti TLK.

102. Pirminės sveikatos priežiūros įstaigose (medicinos punktuose), per kurias Sveikatos apsaugos ministerijos nustatyta tvarka vykdomas kaimo gyventojų aprūpinimas vaistais, kompensuojamieji vaistai ir MPP išduodami vadovaujantis šia tvarka, tačiau 97, 98 ir 100 punktais nustatytais atvejais kompensuojamuosius vaistus gali išduoti tik farmacijos specialistas.

103. Vaistinės vykdo receptų, pagal kuriuos išduodami kompensuojamieji vaistai ir MPP, apskaitą bei su TLK sutartomis sąlygomis teikia joms sąskaitas, ataskaitas ir duomenis apie išduotus kompensuojamuosius vaistus ir MPP.

104. TLK apmoka faktiškai išduotų vaisto dozuočių bazinę kainą ir išduotų medicinos pagalbos priemonių mažmeninę kainą sutartyje su vaistine numatytomis sąlygomis.

\_\_\_\_\_\_\_\_\_\_\_\_\_\_

Formos patvirtintos

Lietuvos Respublikos sveikatos apsaugos

ministro 2002 m. kovo 8 d. įsakymu Nr. 112

(Receptų blankų formų pavyzdžiai)

1 forma

……………………………… Lietuvos Respublikos

(ASPĮ pavadinimas) sveikatos apsaugos

ministerija

**RECEPTAS**

Suaugusiajam, vaikui

Ligonis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, gimimo metai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas arba ambulatorinės kortelės Nr.)

Kaina Rp.

Išrašymo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Galioja 30 dienų

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gydytojo spaudas, parašas, telefonas

Pastaba. Blankas turi būti spausdinamas ant balto popieriaus.

\_\_\_\_\_\_\_\_\_\_\_\_\_\_

2 forma

Lietuvos Respublikos

……………………………………………. sveikatos apsaugos

(ASPĮ pavadinimas) ministerija

**SPECIALUSIS RECEPTAS** Serija…………. Nr. ………

Suaugusiajam, vaikui

Ligonis……………………………………………………………………. (vardas, pavardė, asmens kodas)

…………………………………………………………………………

(adresas arba ambulatorinės kortelės Nr.)

Sveikatos priežiūros įstaigos kodas

Kaina Rp.

Gydytojas…………………………………………………

(vardas, pavardė, numeris)

Išrašymo data Išdavimo data

Galioja 5 dienas

…………………………………………………………………

Gydytojo spaudas, parašas, telefonas

**Ypatingos apskaitos dokumentas**

**Taisyti draudžiama**

\_\_\_\_\_\_\_\_\_\_\_\_\_\_

3 forma



\_\_\_\_\_\_\_\_\_\_\_\_\_\_

3 forma (išimties atvejams)



\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos sveikatos apsaugos

ministro 2002 m. kovo 8 d. įsakymu Nr. 112

**KOMPENSUOJAMŲJŲ VAISTŲ PASAS**

****

**\_\_\_\_\_\_\_\_\_\_\_\_\_\_**

PATVIRTINTA

Lietuvos Respublikos sveikatos apsaugos

ministro 2002 m. kovo 8 d. įsakymu Nr. 112

|  |  |  |
| --- | --- | --- |
| Kompensacijos rūšies kodas | Kompensacijos rūšis | Kompensacijos procentas |
| 1 | Vaikui  | 100 % |
| 2 | Invalidui  | 100 % |
| 3 | Liga pagal sąrašą | 100 % |
| 4 | Kita | 100 % |
| 5 | Vaikui | 80 % |
| 6 | Invalidui | 80 % |
| 7 | Pensininkui | 80 % |
| 8 | Liga pagal sąrašą | 80 % |
| 9 | Liga pagal sąrašą | 50 % |
| 10 |  |  |
| 11 |  |  |
| 12 |  |  |
| 13 |  |  |
| 14 |  |  |
| 15 |  |  |

ŠĮ LAPĄ PADĖKITE PO ANTRUOJU IŠRAŠOMO RECEPTO LAPU,

KAD ĮRAŠAI NEATSISPAUSTŲ ANT KITŲ LAPŲ.

RAŠYKITE TIK MĖLYNU TUŠINUKU.

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos sveikatos apsaugos

ministro 2002 m. kovo 8 d. įsakymu Nr. 112

**RECEPTUOSE VARTOTINOS SANTRUMPOS**

|  |  |  |
| --- | --- | --- |
| Aa  | ana | po lygiai |
| ac., acid.  | acidum  | rūgštis |
| ad us. diagn.  | ad usum diagnosticum  | diagnostikai |
| ad us. ext. | ad usum externum  | išorinio vartojimo  |
| ad us. int. | ad usum internum  | vidinio vartojimo |
| ad us. propr. | ad usum proprium  | vartoti pačiam |
| ad us. vet.  | ad usum veterinarium  | veterinarijai, veterinarinis |
| aer. | aerosolum  | aerozolis |
| aetherol.  | aetheroleum  | eterinis aliejus |
| alb.  | albus, -a, -um  | baltas |
| amp.  | ampulla | ampulė |
| aq. | aqua  | vanduo |
| aq. ad iniect.  | aqua ad iniectabilia  | injekcinis vanduo |
| aq. purif.  | aqua purificata  | išgrynintasis vanduo  |
| aq. valde purif.  | aqua valde purificata  | labai išgrynintas vanduo |
| bac.  | bacillis  | lazdelė  |
| bals.  | balsamum  | balzamas |
| but.  | butyrum  | sviestas |
| caps.  | capsula  | kapsulė |
| cito  | cito  | greitai, skubiai |
| comp.  | compositus, -a, -um  | sudėtinis |
| compr.  | compressus  | kompresas |
| conc.  | concentratus, -a, -um  | koncentruotas |
| cort.  | cortex  | žievė |
| crem.  | cremum  | kremas |
| crist. | cristallisatus, -a, -um  | kristalinis, kristalizuotas |
| cryodessic.  | cryodessicatus, -a, -um  | liofilizuotas |
| D.  | Da, Detur  | duok, tebūnie duota |
| D. S.  | Da, Signa  | duok, pažymėk  |
| D. t. d.  | Da tales doses  | duok tokių dozių |
| D. t. d. N.  | Da tales doses numero  | duok tokių dozių tiek |
|  | Dentur tales doses numero | tebūnie duota dozių tiek |
| dec.  | decoctum  | nuoviras |
| dil.  | dilutus, -a, -um  | praskiestas |
| disc.  | discus  | diskas |
| div. in p. aeq.  | divide in partes aequales  | padalyk į lygias dalis |
| drag.  | dragee  | dražetė |
| empl.  | emplastrum  | pleistras |
| emuls.  | emulsio  | emulsija |
| extr.  | extractum  | ekstraktas |
| f. | fiat, fiant  | tepasidaro |
| flav.  | flavus, -a, -um  | geltonas |
| flos, flor.  | flos, flores  | žiedai |
| fl.  | fluidus, -a, -um  | skystas |
| fruct.  | fructus  | vaisius |
| g  | ramma  | gramas |
| gel.  | gelum  | gelis |
| glob. vag. | globulus vaginalis  | globulė |
| gran.  | granulum  | granulė |
| gtt. | gutta, guttae  | lašas, lašai  |
| gtt. nasal.  | guttae nasale  | nosies lašai  |
| gtt. ophth.  | guttae ophthalmicae  | akių lašai |
| gtt. otic.  | guttae oticae  | ausų lašai |
| herb. | herba  | žolė |
| in amp.  | in ampullis  | ampulėmis |
| inf.  | infusum  | užpilas |
| inhal.  | inhalatio  | inhaliacija |
| inj.  | iniectio, -ionis  | injekcija  |
| isoton.  | isotonicus, -a, -um  | izotoninis |
| i. m.  | intra musculum  | į raumenis  |
| i. v.  | intra venum  | į veną |
| in tab.  | in tabulettis  | tabletėmis |
| lin.  | linimentum  | linimentas |
| liq.  | liquor  | skystis |
| m.  | massa  | masė |
| mcg  | microgramma  | mikrogramas |
| mg  | milligramma  | miligramas |
| m. pil.  | massa pilularum  | piliulių masė |
| M.  | misce  | sumaišyk |
| M. f.  | misce (ut) fiat (fiant)  | sumaišyk, tepasidaro |
| M. f. pulv.  | misce (ut) fiat pulvis  | sumaišyk, kad pasidarytų milteliai  |
| mixt. | mixtura, -ae  | mikstūra |
| ml | millilitrum  | mililitras |
| N.  | numero  | skaičius  |
| obd.  | obductus, -a, -um  | dengtas, -a  |
| ol.  | oleum, oleosus, -a, -um  | aliejus, aliejinis |
| past.  | pasta  | pasta  |
| pastill.  | pastillus  | pastilė |
| pess.  | pessarium  | pesarija (liežuvėlio formos supozitorija)  |
| per os  | per os  | į vidų (peroraliai) |
| per rectum | per rectum | į tiesiąją žarną |
| per se  | per se | grynas |
| physiol. | physiologicus, -a, -um | fiziologinis |
| pil. | pilula  | piliulė |
| praecip.  | praecipitatus, -a, -um  | nusodintas |
| pulv.  | pulvis  | milteliai |
| %  | pro centum  | procentas  |
| q. s.  | quantum satis  | kiek reikia |
| r., rad.  | Radix  | šaknis |
| Rp.  | Recipe  | paimk |
| rectif. | rectificatus  | rektifikuotas (išvalytas) |
| Rep.  | Repete, Repetatur  | pakartok, tebūnie pakartota |
| rhiz.  | rhizoma  | šakniastiebis |
| S. | Signa, Signetur  | pažymėk, tebūnie pažymėta |
| s. c.  | sub cutis  | į poodį |
| sem. | semen  | sėkla |
| sicc.  | siccus,-a, -um  | sausas  |
| simpl.  | simpex  | paprastas |
| sir. | sirupus  | sirupas  |
| sol. | solutio  | tirpalas |
| sol. iniect.  | solutio iniectabilis  | injekcinis tirpalas |
| sp.  | species  | vaistažolių mišiniai, arbatos |
| spir.  | spirituosus, -a, -um  | etanolinis |
| steril.  | sterilisa  | sterilizuok |
| styl.  | stylus  | pieštukas (vaistinis)  |
| supp.  | suppositorium  | supozitorija |
| susp.  | suspensio  | suspensija  |
| susp. iniect.  | suspensio iniectabilis  | injekcinė suspensija |
| tab.  | tabulettae (compressi)  | tabletės |
| tab. obd. | tabuletta obducta | dengtoji tabletė |
| tab. solub.  | tabuletta solubilis  | tirpioji tabletė |
| tab. subling.  | tabuletta sublinqualis  | poliežuvinė tabletė |
| tab. vag.  | tabuletta vaginale  | makšties tabletė |
| tamp.  | tamponum  | tamponas |
| tinct.  | tinctura  | tinktūra |
| trit.  | tritus, -a, -um  | sutrintas |
| UA  | unitas activitatis  | veikimo vienetas  |
| UI  | unitas internationalis  | tarptautinis vienetas |
| ung.  | unguentum  | tepalas |
| vitr.  | vitrum  | stiklas, stiklinis indas |

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos sveikatos apsaugos

ministro 2002 m. kovo 8 d. įsakymu Nr. 112

**VAISTŲ IR VAISTINIŲ MEDŽIAGŲ, KIEKYBIŠKAI APSKAITOMŲ FARMACIJOS ĮMONĖSE, ĮSTAIGOSE IR ASMENS SVEIKATOS PRIEŽIŪROS ĮSTAIGOSE, SĄRAŠAS**

1. Etanolis.

2. Klonidinas\*.

3. Nandrolonas\*.

4. Narkotiniai vaistai ir vaistinės medžiagos\*, įrašytos į sveikatos apsaugos ministro įsakymu patvirtintų Narkotinių ir psichotropinių medžiagų sąrašų II sąrašą – Narkotinės ir psichotropinės medžiagos, leidžiamos vartoti medicinos tikslams.

5. Tramadolis\*.

\* apskaitomos visos vaisto formos

\_\_\_\_\_\_\_\_\_\_\_\_\_\_

Formos patvirtintos

Lietuvos Respublikos sveikatos apsaugos

ministro 2002 m. kovo 8 d. įsakymu Nr. 112

(Signatūrų formų pavyzdžiai)



\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos sveikatos apsaugos

ministro 2002 m. kovo 8 d. įsakymu Nr. 112

**RECEPTŲ SUNAIKINIMO TVARKA**

**I. BENDROSIOS NUOSTATOS**

1. Ši Tvarka nustato receptų, pasibaigus jų saugojimo visuomenės vaistinėse ir visuomenės gamybinėse vaistinėse (toliau – vaistinėse) terminui, sunaikinimo tvarką ir yra privaloma visoms šioms vaistinėms.

2. Receptai gali būti naikinami tik pasibaigus jų saugojimo vaistinėse terminui. Receptai, kurių saugojimo vaistinėje terminas 1 mėnuo, turi būti naikinami kas mėnesį, o kurių saugojimo terminai 1, 3 ar 5 metai – 1 kartą per metus. Receptų saugojimo terminas nustatytas neskaitant einamojo mėnesio, einamųjų metų.

3. Naikintini receptai turi būti suplėšomi, sudeginami arba susmulkinami specialiu popieriaus smulkintuvu. Jų neleidžiama atiduoti į antrinių žaliavų supirkimo punktus, išmesti į šiukšlių konteinerius.

**II. RECEPTŲ NAIKINIMAS**

4. Receptams naikinti vaistinės vadovo įsakymu sudaroma nuolatinė komisija, kurią sudaro ne mažiau kaip 3 asmenys. Tose vaistinėse, kur dirba du darbuotojai, komisija sudaroma iš 2 asmenų.

5. Komisija naikintinus receptus surūšiuoja, suskaičiuoja ir nustato kitus duomenis, reikalingus nurodyti sunaikinimo akte.

6. Komisija, sunaikinusi receptus, rašo nustatytos formos receptų sunaikinimo aktą (pridedama), kurį pasirašo komisijos pirmininkas ir nariai (-ys). Vaistų, įrašytų į Vaistų ir vaistinių medžiagų, kiekybiškai apskaitomų farmacijos ir sveikatos priežiūros įmonėse, įstaigose, sąrašą (toliau – kiekybiškai apskaitomų vaistų), receptų sunaikinimo aktas rašomas atskirai; aktą turi tvirtinti vaistinės direktorius (vadovas).

7. Aktuose turi būti nurodoma:

7.1. kiekybiškai apskaitomų ir psichotropinių vaistų receptų – vaisto ar vaistinės medžiagos pavadinimas, vaisto forma, stiprumas, pakuotė, pakuočių kiekis, receptų skaičius;

7.2. kitų vaistų receptų – išduotų vaistų farmakoterapinės grupės ir receptų skaičius.

8. Sunaikinimo aktai turi būti numeruojami nuo metų pradžios ir saugomi 5 metus.

9. Komisija atsako už naikintinų receptų sunaikinimą, akto surašymą ir įforminimą pagal šią Tvarką.

\_\_\_\_\_\_\_\_\_\_\_\_\_\_

Receptų sunaikinimo tvarkos

priedas

---------------------------------------------------------

(vaistinės pavadinimas didžiosiomis raidėmis)

TVIRTINU\*

(vaistinės vadovas)

(parašas)

(vardas ir pavardė)

**RECEPTŲ SUNAIKINIMO AKTAS**

200 -00-00 Nr. 0-00

Vilnius

Vadovaudamasi LR sveikatos apsaugos ministro 200 m. d. įsakymu

Nr. patvirtinta Receptų sunaikinimo tvarka,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 200 m. įsakymu Nr.

(įsakymo leidėjas kilmininko linksniu)

sudaryta komisija sunaikino receptus,

 (sunaikinimo būdas)

pagal kuriuos 200 m. ……………….. mėn. buvo išduoti vaistai:

|  |  |  |
| --- | --- | --- |
| Farmakoterapinė grupėVaisto pavadinimas, vaisto forma, stiprumas, pakuotė\* | Pakuočių kiekis | Receptų skaičius |

Komisijos pirmininkas

 (pareigos, vardas, pavardė) (parašas)

Nariai:

 (pareigos, vardas, pavardė) (parašas)

\* Tvirtinimo rekvizitai ir vaistų pavadinimai nurodomi tik kiekybiškai apskaitomų vaistų receptų sunaikinimo aktuose.

\_\_\_\_\_\_\_\_\_\_\_\_\_\_